# Ada Bell Maescher

Ada Bell Maescher (comtat de Ripley, 24 de gener de 1868 - 2 de setembre de 1939) va ser una empresària nord-americana, presidenta de De Luxe Building Company, una empresa de construcció i arquitectura. Va ser una de les dones contractistes amb major èxit als Estats Units a inicis dels anys 1920.

## Biografia

Ada Bell Harper Maescher va nàixer el 24 de gener de 1868 al comtat de Ripley (Indiana), filla del Dr. William R. Harper (1825–1886) i Luvicy Hughes (1827–1902).

## Carrera

Maescher va publicar cinc llibres sobre la indústria de la construcció i va ser fundadora i presidenta durant 17 anys de De Luxe Building Company, una constructora i empresa d'arquitectura. Va ser una de les dones contractistes més reeixides als Estats Units a principis dels anys 1920. A principis del segle XX, De Luxe Building Co. va usar catàlegs per proposar diferents opcions a potencials compradors com Kozy-homes, una selecció de petites cases artístiques dissenyades per satisfer la demanda de cases econòmiques amb la màxima comoditat, i Plan-kraft, cases per a persones progressistes que desitjaven cases diferents, comxalets suïssos i arquitectura japonesa.
En 1922, Maescher va organitzar la De Luxe Film Company per produir una pel·lícula de propaganda Night Life in Hollywood, que mostraria les condicions de vida reals a Hollywood. En comptes de mostrar Hollywood com una cridanera i sensual Babilònia, amb el seu conegut comportament llibertí, ple de depravació i maldat, la va mostrar com una ciutat model, bella i atractiva, habitada per gent casolana. La pel·lícula va costar aproximadament 100.000 dòlars nord-americans. Posteriorment va planejar una gran òpera permanent a Los Angeles; com a primer pas cap a aquest objectiu va finançar la representació de l'òpera de Giuseppe Verdi Aidaal Hollywood Bowl en 1923.

## Vida personal

Maescher es va mudar a Califòrnia en 1906 i va viure en el número 4652 de Mascot St., de Los Angeles. Es va casar amb Victor Emanuel Maescher (1874–1938) i va tenir una filla, Roxye Mae Thompson Paddison (1887–1972). Va estar interessada en la naturalesa i la preservació de les aus, i va ser membre del Southern Califòrnia Nature Club, la National Audubon Society, i el Cooper Ornithological Club.
Va morir el 2 de setembre 1939 i va ser enterrada amb el seu marit al Forest Lawn Memorial Park (Glendale).

## Referències

* 1 2 3 4 Binheim, Max; Elvin, Charles A. Women of the West; a series of biographical sketches of living eminent women in the eleven western states of the United States of America, 1928, p. 63 [Consulta: 8 agost 2017].
* ↑ «Trade catalogs from De Luxe Building Co.». Washington, D.C.: National Museum of American History. [Consulta: 26 setembre 2017].
* 1 2 «Clipped From The Los Angeles Times». The Los Angeles Times [Los Angeles, California], 03-05-1922, pàg. 21.
* ↑ Catalog of copyright entries: Books. Part, group 1 (en anglès). Library of Congress, Copyright Office., 1914.
* ↑ «Moving Picture World - Lantern: Search, Visualize & Explore the Media History Digital Library» (en anglès). [Consulta: 12 octubre 2017].
* ↑ «Clipped From The Los Angeles Times». The Los Angeles Times [Los Angeles, California], 20-09-1923, pàg. 22.
* ↑ «Clipped From The Los Angeles Times». The Los Angeles Times [Los Angeles, California], 05-09-1939, pàg. 16.

## Enllaços externs

* Ada Bell Maescher en Find a Grave